[bookmark: _GoBack]L I G J
Nr.8222, datë 14.5.1997

PËR BUXHETIN E SHTETIT TË VITIT 1997

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave

KUVENDI POPULLOR
I REPUBLIKËS SË SHQIPËRISË

V E N D O S I:

KREU I
BUXHETI I PËRGJITHSHËM 

Neni 1

Buxheti i shtetit i vitit 1997 të jetë:
- të ardhurat            65 530     Milionë lekë
- shpenzimet            126 388     Milionë lekë

Neni 2

     Buxheti i sigurimeve shoqërore i vitit 1997 të jetë:
a) Skema e sigurimit të detyrueshëm shoqëror

- të ardhurat gjithsej    18 730       Milione lekë
* nga kontributet          9 817       Milione lekë
* transferime nga buxheti i shtetit    8 913  milionë lekë

- shpenzimet              20 160       Milione lekë

b) Skema e sigurimit suplementar
                    - të ardhurat gjithsej               44 milionë lekë
* nga kontributet                                       15  milionë lekë
* transferime nga buxheti i shtetit                29 milionë lekë
- shpenzimet                 	                  44 milionë lekë

Neni 3

     Buxheti i sigurimeve shëndetësore i vitit 1997 të jetë:
- të ardhurat                       		 1584  milionë lekë
* nga kontributet                  		794  milionë lekë
* transferime nga buxheti i shtetit         790  milionë lekë
- shpenzimet  				1584 milionë lekë

KREU II
BURIMET PËR MBËSHTETJEN E SHPENZIMEVE BUXHETORE

Neni 4

     Të ardhurat e buxhetit të shtetit sipas grupeve kryesore të
jenë:

-të ardhurat nga fondi kundërparti             1 300     milionë lekë
-të ardhura tatimore                                34 800     milionë lek
- të ardhura jotatimore                            12 430     milionë lek
- ndihma të huaja për projekte                 17 000     milionë lekë

Neni 5

     Kufiri maksimal i financimit të deficitit të buxhetit të përgjithshëm nga burimet e brendshme të jetë 44 473 milionë lekë. Kufiri i financimit me kredi të huaja të jetë 17 815 milionë lekë.

Neni 6

     Deficiti i buxhetit të sigurimeve shoqërore, si dhe zhbalancimi i mundshëm gjatë gjithë vitit i buxhetit të sigurimeve shoqërore e shëndetësore, të financohet nga fondi i garantimit të pensioneve.

KREU III
SHPENZIMET E BUXHETIT TË SHTETIT

Neni 7

 Shpenzimet sipas drejtimeve kryesore të jenë:
- Shpenzime korrente 		79255 milionë lekë
- Shpenzime kapitale 		44093 milionë lekë
- Rezervë e KM    		1500 milionë lekë
- Kontigjencë 			1540 milionë lekë
Kufiri i shpenzimeve për çdo ministri dhe institucion qendror, i ndarë në fonde të kushtëzuara dhe të pa kushtëzuara, të jetë sipas pasqyrës nr.1 të bashkëngjitur.
Fondi rezervë i Këshillit të Ministrave të përdoret proporcionalisht sipas tremujorëve për periudhën e mbetur.

Neni 8

     Në zërin fonde të kushtëzuara përfshihen shpenzimet nga financimet e huaja për projekte dhe nga të ardhurat që me ligj ose akte nënligjore u takojnë institucioneve buxhetore. Këshilli I Ministrave, me propozimin e Ministrisë së Financave, përcakton llojin e të ardhurave që me akte nënligjore do t'u lihen në përdorim institucioneve buxhetore, si dhe kriteret e përdorimit të tyre në përputhje me kufijtë e vendosur në këtë ligj. Fondet e kushtëzuara, me përjashtim të financimeve të huaja dhe të të ardhurave të pushtetit lokal, krijohen dhe përdoren brenda vitit buxhetor.

Neni 9

     Fondi i kontigjencës përdoret për shpenzime që nuk mund të parashikohen dhe përfshihen aktualisht në buxhetin e secilës ministri, si dhe për ruajtjen e deficitit buxhetor. Ngarkohet Këshilli i Ministrave për përdorimin e këtij fondi, me përjashtim të pjesës së caktuar për ruajtjen e kufirit të deficitit buxhetor prej 1000 milionë lekësh.

Neni 10

     Shpenzimet kapitale nga burime të brendshme të jenë 9278 milionë lekë dhe nga burime të huaja 34 815 milionë lekë. Lista e përmbledhur e objekteve të jetë sipas pasqyrës nr.2 të bashkëngjitur.

Neni 11

     Shpenzimet korrente dhe shpenzimet për investime për pushtetin gjyqësor të jenë sipas pasqyrës nr.3 të bashkëngjitur.

Neni 12

     Kufiri i shpenzimeve sipas pasqyrave nr.1, 2 dhe 3 mund të rishpërndahet gjatë vitit midis institucioneve dhe objekteve nga Këshilli i Ministrave, deri në masën 10 për qind të totalit të fondeve të parashikuara për çdo institucion dhe objekt. Për objektet e investimeve ky kufizim është i vlefshëm vetëm për ato që financohen me burime të brendshme. Nuk lejohet përdorimi i fondit të pagave për qëllime të tjera.

KREU IV
DISPOZITA TE TJERA

Neni 13

     Kriteret e ndarjes dhe përdorimit të të ardhurave nga tatimi mbi pasurinë do të jenë të njëjta me ato të përcaktuara në ligjin nr.8054, datë 30.12.1995 "Për buxhetin e shtetit të vitit 1996", ndryshuar me ligjin nr.8172, datë 21.12.1996 "Për disa ndryshime në ligjin nr.8054, datë 30.12.1995".

Neni 14

Nëse plani i të ardhurave nuk realizohet në masën e parashikuar në buxhetin e vitit 1997, shpenzimet do të ulen në të njëjtën masë nga Këshilli i Ministrave, me propozim të Ministrisë së Financave dhe pas miratimit nga Kuvendi Popullor.

Neni 15

Ngarkohet Ministria e Financave të nxjerrë udhëzimet përkatëse për zbatimin e këtij ligji.
 
KREU V
BUXHETI FAKTIK 1995

Neni 16

     Miratohet buxheti faktik për vitin 1995 dhe burimet e tij të financimit si vijon:
- të ardhurat                                                       54 408       milionë lekë
- shpenzimet                                                        74 153       milionë lekë
- deficiti                                                             19 745       milionë lekë
- financimi i deficitit
- kredi nga Banka e Shqipërisë           		   5 572       milionë lekë
- bono thesari                                   		  11 028       milionë lekë
- kredi e huaj neto                             		  4 672       milionë lekë
- ndryshim i gjendjes së arkës            		 -1 527       milionë lekë

KREU VI
DISPOZITA TE FUNDIT

Neni 17

     Çdo akt ligjor e nënligjor që bie në kundërshtim me këtë ligj, shfuqizohet.

Neni 18

Ky ligj hyn në fuqi më 14.5.1997 dhe i shtrin efektet nga data 1.1.1997.

Shpallur me dekretin nr.1803, datë  26.5.1997 të Presidentit të Republikës së Shqipërisë, Sali Berisha 


